Diari Oficial de la Generalitat Valenciana


Sumari del DOGV 6948, del 22-01-2013 (2013/415)

RESOLUCIÓ de 25 d'octubre de 2012, del secretari autonòmic de Justícia, per la qual s'acorda la inscripció de la baixa registral de la Fundación Esclerosis Múltiple de la Comunidad Valenciana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6948

Data del DOGV
:   22-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/415


Data del document
:   25-10-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 25 d'octubre de 2012, del secretari autonòmic de Justícia, per la qual s'acorda la inscripció de la baixa registral de la Fundación Esclerosis Múltiple de la Comunidad Valenciana. [2013/415]  
Vist l'expedient de baixa registral de la Fundación Esclerosis Múltiple de la Comunidad Valenciana, resulten els següents,  
  
Fets  
  
Primer. La Fundación Esclerosis Múltiple de la Comunidad Valenciana es va inscriure per Resolució de la Secretaria General de la Conselleria de Justícia i Administracions Públiques, de data 5 de març de 2001, amb el número 340-V.  
Segon. Per mitjà d'un escrit del seu Patronat, la fundació va sol·licitar al Protectorat de Fundacions de la Generalitat, la ratificació de l'acord d'extinció i liquidació de la Fundació, adoptat en la reunió del Patronat de data 15 de juliol de 2010 i elevat a públic per mitjà d'escriptura del notari Jaime Monjó Carrió de 4 de novembre de 2011, amb número de protocol 1353.  
El Patronat de la Fundació va acordar així mateix, en l'esmentada reunió, aprovar com a destinatària dels béns resultants de la liquidació d'esta a l'Associació de Xàtiva contra la Esclerosis Múltiple de l'àrea 13.  
Tercer. Per la Resolució de data 27 de gener de 2012, del secretari autonòmic de Justícia es van ratificar els següents acords del Patronat de la Fundación Esclerosis Múltiple de la Comunidad Valenciana: a) d'extinció, a causa de la impossibilitat de realitzar els fins fundacionals; b) el balanç de liquidació i c) el destinatari dels béns romanents de la liquidació, l'Associació de Xàtiva contra la Esclerosis Múltiple de l'Àrea 13; i es va acordar inscriure en el Registre de Fundacions de la Comunitat Valenciana l'extinció i la liquidació de la Fundació.  
  
Quart. Per mitjà d'un escrit de data 18 d'abril de 2012, la Fundación Esclerosis Múltiple de la Comunidad Valenciana, va sol·licitar la baixa registral en el Registre de Fundacions de la Comunitat Valenciana.  
Quint. Consta en l'expedient que el resultant final de la liquidació, 3.585,33 euros, va ser transferit a l'Associació de Xàtiva contra la Esclerosis Múltiple de l'Àrea 13, així com que esta va percebre la quantitat de 3.582,33 euros, pel descompte de 3 euros que va cobrar l'entitat de crèdit que va efectuar la transferència pel cost de tal operació.  
  
  
Fonaments de dret  
  
Primer. L'article 9 del Decret 5/2011, de 21 de maig, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Decret 99/2011, de 27 de maig, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, determinen que a esta conselleria li correspon exercir, entre altres, les competències en matèria de fundacions.  
Segon. L'article 47 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, atribuïx al titular de la secretaria autonòmica competent en matèria de fundacions, la inscripció en el Registre de Fundacions de la Comunitat Valenciana de determinats actes; i és la Secretaria Autonòmica de Justícia la que té atribuïda la matèria de fundacions per l'article 21 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 6552, 27.06.2011).  
  
Tercer. S'ha observat el que disposen els articles 31.c i 32.2 de la Llei 50/2002, de 26 de desembre, de Fundacions, segons els quals:   
Article 31. Causes d'extinció  
La fundació s'extingirà: [?] c) Quan siga impossible la realització del fi fundacional [?].  
Article 32. Formes d'extinció  
2. En els supòsits previstos en els paràgrafs [?], c) [?] de l'article anterior, l'extinció de la Fundació requerirà acord del Patronat ratificat pel Protectorat.  
Quart. Una vegada extingida la Fundació per impossibilitat de compliment dels fins fundacionals i conclòs el seu procediment de liquidació, d'acord amb la resolució esmentada en el fet tercer de la present resolució, i com queda acreditada l'entrega del romanent a l'entitat Associació de Xàtiva contra la Esclerosis Múltiple de l'Àrea 13, resulta procedent donar de baixa en el Registre de Fundacions de la Comunitat Valenciana a la Fundación Esclerosis Múltiple de la Comunidad Valenciana, en aplicació de l'article 40.5 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc:  
  
Primer  
Declarar i inscriure la baixa en el Registre de Fundacions de la Comunitat Valenciana de la Fundación Esclerosis Múltiple de la Comunidad Valenciana.  
  
Notifiqueu esta resolució, que no posa fi a la via administrativa, i contra esta es podrà interposar un recurs d'alçada, en el termini d'un mes, a comptar de l'endemà a la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28.h de la Llei 5/1983, de 30 de desembre, del Consell.   
  
  
València, 25 d'octubre de 2012.- El secretari autonòmic de Justícia: Antonio Gastaldi Mateo.